כלים פכ_ט מ_ד
קטגוריות: ש_ס / נא כלים / כלים עניינים - הרב רפאל בהגר_מ שמואלביץ / כלים ב_ב

**כלים פכ"ט מ"ד**

א] **חוט מאזנים וכו' ג' אצבעות,** בפי' רשב"ם ותוס' ב"ב דפ"ט: מבו' דהוא שיעור מלמטה, דאם אין בו ג' אצבעות אינו ראוי לשקול בו ולא חשיב כיד, עיי"ש, אך בד' הרמב"ם פכ"א מכלים ה"ה מבו' דהוא שיעור מלמעלה דהיתר ע"ז לא חשיב כיד, וכ"כ בתורי"ד ב"ב שם, ועמש"נ להלן מ"ה אות א' ב'.

ב] **יד הקרדום מאחריו,** הרמב"ם פירש דהיינו החלק הבולט מיד הקרדום מחוץ לנקב, והיינו דיד הקרדום יש בו נקב שנכנס בו הקרדום, וחלק היד שמעל הנקב, הוא יד הקרדום מאחריו, וחלק היד שמתחת הנקב שבו אוחזים את הקרדום הוא יד הקרדום מלפניו. - והר"ש לקמן מ"ה פירש, דכשאוחז ביד הקרדום, ההפרש שיש בין יד האדם לברזל קורא מלפניו, והיוצא לאחר ידו קורא לאחריו, ולכאו' היינו כמו שדן בסד"ט דהי' בהיד חריץ שמשם הוא מקום האחיזה, ומשם ולחוץ הוי יד הקרדום מאחריו, ומשם ולפנים לצד הקרדום הוא יד הקרדום מלפניו. - והרא"ש פירש דב' ידים יש לקרדום א' מלפניו וא' מלאחריו, ומ' מדבריו דהיו לקרדום ב' ידות נפרדים, אך במי"ט ובחזו"א סימן ל"ד סק"ז נקט שכונתו כד' הרמב"ם.

ג] **ר' יוסי אומר טפח טהור,** הרמב"ם פירש דהיינו דהיתר על טפח ממנו טהור, והטפח הסמוך לברזל טמא, אך הר"ש פירש דכל שהוא גדול כ"כ שיוצא טפח לאחר ידו, לא חשיב יד לפי שמזיק לו למלאכתו וכל היד כולו טהור, ובמי"ט כתב דמ' מדבריו דבכה"ג כל היד טהור, אך כתב דמלישנא דהתוספתא מ' דרק חלק היד היוצא לאחר ידו טהור כולו, אך שאר היד טמא, וזה מתישב טפי למש"נ לעיל אות ב' שהי' מקום מסוים ביד שמשם הוא מקום האחיזה, וכל דממנו ולחוץ הוי יותר טפח, טהור כל חלק זה, - ובמשנ"א כתב דהרמב"ם והר"ש לטעמייהו אזלי בזה, עיי"ש.

והרא"ש כתב דטפח טהור ומעט פחות טמא, ולא נתפרש אם היינו דכל שיש בו טפח כולו טהור, ואם יש בו פחות מעט מטפח טמא, או היינו דכשיש בו טפח אין טמא אלא פחות מטפח, והמעט המשלים את הטפח טהור, וגם לא נתפרש בדברי, ועמש"כ בדעתו במי"ט ובסד"ט ובחזו"א סימן ל"ד סק"ז, ועיי"ש שדנו לפרש לדעתו, דלת"ק אם הוי יותר מג' אצבעות טהור כולו.